БРОЙ №

**СЪОБЩЕНИЕ ЗА МЕДИИТЕ**

**ЛИЦЕ ЗА КОНТАКТИ**

Н. Павлова – гл. инсп.

отдел ДЗК, дирекция ОЗ

Тел. 655514

**29.06.2022 г. – ДЕН НА БЕЗОПАСНОСТТА НА ДВИЖЕНИЕ ПО ПЪТИЩАТА**

Датата 29 юни е обявена с решение на Министерски съвет за **Ден на безопасността на движението по пътищата**, като по този начин се цели поставянето на акцент върху различни аспекти по въпросите на безопасното движение по пътищата. Важно е да се насочат усилията към инициативи, които повишават информираността и чувствителността на обществото по темата, както и да се провокира промяна в рисковото поведение на пътя, доколкото всяка ситуация се влияе от човешкия фактор.

Ето защо е от особено значение да се работи интензивно за възпитание на положителни нагласи, формиране на правилно отношение към рисковите фактори и проява на кореспондиращо с обстановката поведение по отношение на водачите, пътниците и пешеходците. Особено важна целева група са децата и подрастващите. За повишаване на информираността сред тях, от служители на РЗИ – Добрич за периода 20.06. – 29.06.2022 г. са реализирани здравно-образователни дейности: 4 лекции и беседи с обхванати общо 85 ученика в учебни заведения на областта по **компонент злоупотреба с алкохол** отНационалната програма за превенция на хроничните незаразни болести **и за превенция употребата на психоактивни вещества**, рискови фактори, вкл. и за пътнотранспортни произшествия. Предоставени са 60 бр. здравно-образователни материали.